ΓΡΑΠΤΗ ΕΡΩΤΗΣΗ P-3509/01

υποβολή: Chantal Cauquil (GUE/NGL) προς την Επιτροπή

(12 Δεκεμβρίου 2001)

Θέμα: Συμπληρωματικές πληροφορίες σχετικά με τη θανάτωση δελφινιών στα κοινοτικά ύδατα

Η απάντηση της Επιτροπής στη γραπτή ερώτηση Ρ-3070/01(1) εγείρει ουσιαστικά τις ακόλουθες παρατηρήσεις και ερωτήματα:

- Όσον αφορά τηνποχρέωση των κρατών μελών να ελέγχουν τις ευκαιριακές συλλήψεις δελφινιών.

- Παρά το γεγονός ότι χιλιάδες δελφίνια θανατώνονται κάθε χρόνο, τα κράτη μέλη δεν έχουν θεσπίσει καμία δράση για την καθιέρωση ενός συστήματος ελέγχου της ευκαιριακής σύλληψης και θανάτωσης δελφινιών. Κατά συνέπεια, ουδεμία πρωτοβουλία έρευνας μέτρο συντήρησης δεν έχει αναληφθεί από τα κράτη μέλη.

- Η Επιτροπή οφείλει να ελέγχει την εκ μέρους των κρατών μελών τήρηση τωνποχρεώσεών τους. Στην περίπτωση που τα κράτη μέλη δεν είναι σε θέση να αποδείξουν ότι έχουν πραγματοποιήσει τους απαιτούμενους ελέγχους, έχει η Επιτροπή τη δυνατότητα να διαπιστώσει την παραβίαση της κοινοτικής νομοθεσίας και να λάβει τα αναγκαία μέτρα ώστε να επιβάλει την εφαρμογή των οδηγιών της·

- Σχετικά με το ρόλο που διαδραματίσουν οι διάφορες μέθοδοι αλιείας όσον αφορά τις ευκαιριακές συλλήψεις δελφινιών.

- Το σύνολο της επιστημονικής κοινότηταςποδεικνύει την πελαγική τράτα ως κύριοπεύθυνο για τις ευκαιριακές συλλήψεις δελφινιών. Τόσο ο κ. Xavier le Pichon (μέλος του Ινστιτούτου και τέως πρόεδρος του Ifremer) όσο και ο κ. Jean Aubouin (μέλος της Ακαδημίας επιστημών και τέως πρόεδρος του επιστημονικού συμβουλίου του Ifremer) καταδίκασαν έντονα το εν λόγω μέσον αλιείας. Παράλληλα, η Επιτροπή έχει χρηματοδοτήσει περίπου είκοσι σχετικές μελέτες οι οποίες καταλήγουν όλες στο ίδιο συμπέρασμα.

- Μπορεί να αναφέρει η Επιτροπή για ποιο λόγο, παρά την ομόφωνη άποψη του επιστημονικού κόσμου, συνεχίζει η ίδια να επιδοτεί τις μεγάλες αλιευτικές μονάδες που ευθύνονται για μια τέτοια οικολογική καταστροφή·

- Όσον αφορά την ευθύνη της Επιτροπής.

- Έχει ορισθεί σαφώς ότι η χρησιμοποίηση της πελαγικής τράτας στα κοινοτικά ύδατα ανήκει στον τομέα αρμοδιοτήτων της Ευρωπαϊκής Ένωσης.

Θα ήταν διατεθειμένη η Επιτροπή να τροποποιήσει τον κανονισμό (ΕΚ) αριθ. 894/97(2) ώστε να απαγορευθεί η χρήση πελαγικής τράτας·

Υπενθυμίζεταιπόψη της Επιτροπής ότι έχει ήδη εγκριθεί η τροποποίηση του κανονισμού αυτού προκειμένου να απαγορευθεί, από 1ης Ιανουαρίου 2002, η χρήση παρασυρόμενων διχτύων που κρίθηκε ότι ευθύνονται, σε αισθητά μικρότερο βαθμό από ότι οι πελαγικές τράτες, για παρεμπίπτοντα αλιεύματα ειδών που δεν αποτελούν είδη-στόχους, όπως τα δελφίνια.

(1) ΕΕ C 115 E της 16.5.2002, σελ. 222.

(2) ΕΕ L 132 της 23.5.1997, σελ. 1.

Απάντηση του κ. Fischler εξ ονόματος της Επιτροπής

(15 Ιανουαρίου 2002)

Για τηνποχρέωση ελέγχου των παρεμπιπτόντων αλιευμάτων δελφινιών:

- Η Επιτροπή δεν είναι σε θέση να καθορίσει αν τα κράτη μέλη έχουν εκπληρώσει τιςποχρεώσεις τους για θέσπιση συστημάτων ελέγχου των παρεμπιπτόντων αλιευμάτων δελφινιών, εφόσον οι εν λόγω πληροφορίες δεν έχουνποβληθεί από τα κράτη μέλη. Υπάρχουν ενδείξεις ότι γίνεται έλεγχος εφόσον ορισμένα στοιχεία έχουνποβληθεί στις επιστημονικές αρχές για συζήτηση. Σύμφωνα με τις διατάξεις του άρθρου 17 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικότοπων καθώς και της άγριας χλωρίδας και πανίδας(1) (ενδιαιτήματα), όπως εφαρμόστηκαν μέσω των σχεδίων εργασίας που αποφασίστηκαν από την Επιτροπή για τα ενδιαιτήματα, τα κράτη μέλη έπρεπε ναποβάλουν έκθεση προς την Επιτροπή για την εφαρμογή των διατάξεων της οδηγίας, συμπεριλαμβανομένου του θέματος που θίγει το Αξιότιμο Μέλος του Κοινοβουλίου, μέχρι τις 30 Σεπτεμβρίου 2001, αλλά πολλά κράτη μέλη δεν το έπραξαν. Κατά τη συνεδρίαση της Επιτροπής για τα ενδιαιτήματα στις 30 Νοεμβρίου 2001, η Επιτροπή επεσήμανε στα κράτη μέλη τηνποχρέωση ναποβάλουν τις εκθέσεις τους στην Επιτροπή το συντομότερο δυνατόν.

Για το ρόλο των διαφορετικών μεθόδων στα παρεμπίπτοντα αλιεύματα δελφινιών:

- Η Επιτροπή δεν έχειπόψη της κάποια έγκυρη επιστημονική δήλωση που να αναφέρει ότι οι πελαγικές τράτες ευθύνονται κυρίως για το θάνατο των δελφινιών και μέχρι ποίου βαθμού η χρησιμοποίηση αυτού του αλιευτικού εργαλείου θέτει τον πληθυσμό τους σε κίνδυνο· αυτό είναι ακριβώς το είδος των πληροφοριών που μέχρι τώρα λείπει από την επιστημονική κοινότητα.

- Ωστόσο, παρόλο που μερικά κράτη μέλη επιδοτούν την κατασκευή αλιευτικών σκαφών χρησιμοποιώντας εθνικές και κοινοτικές πιστώσεις, δεν είναι πάντοτε προκαθορισμένο αν τα εν λόγω σκάφη θα χρησιμοποιήσουν τράτες βυθού ή πελαγικές τράτες κατά τη διάρκεια της λειτουργίας τους. Τα σκάφη μπορούν να αλλάξουν αλιευτικά εργαλεία με σχετικά μικρές τροποποιήσεις. Η Επιτροπή δεν είναι, επομένως, σε θέση να εγγυηθεί ότι ένα πρόσφατα κατασκευασμένο σκάφος θα χρησιμοποιήσει ή δεν θα χρησιμοποιήσει πελαγικές τράτες.

Για τις ευθύνες της Επιτροπής:

- Η Επιτροπή ετοιμάζεται να προτείνει την τροποποίηση της νομοθεσίας για τα αλιευτικά εργαλεία με βάση τις καλύτερες δυνατές επιστημονικές πληροφορίες και λαμβάνονταςπόψη τους κινδύνους για τους πληθυσμούς ευαίσθητων ειδών. Συγκεκριμένα, η Επιτροπή είναι πρόθυμη να συμβάλει στις διεθνείς προσπάθειες για τη διεξαγωγήπεύθυνης αλιείας, όπως ήταν η περίπτωση των παρασυρόμενων διχτυών, και κάθε φορά που η διεθνής αλιευτική κοινότητα εκφράζει παρόμοιες ανησυχίες για οποιοδήποτε είδος αλιείας, συμπεριλαμβανομένων των πελαγικών τρατών.

(1) ΕΕ L 206 της 22.7.1992.